Mis puutub sellesse, kas ma olen "Düüni" diagonaalis või mitte lugenud, siis juba kirjutasin, et lausa teist korda lugesin. Aga nii põhjalikult küll kindlasti mitte, et oleksin sellest selliseid detaile meelde jätnud - mis nende loidnool uimastitega siis oli? Nooled aeglustasid oma lendu enne kilpi? Ja tõhusad polnud nad millepärast? Et olid seejärel liiga aeglased ning nende eest sai kõrvale põigelda? Minu kirjeldatud lahendus oli siiski pisut erinev… Pealegi mõtlesin vahepeal,  et täiesti tavaline käsigranaat, kui see piisava aeglusega kilbi "sisse" visata, oleks ka üpris tõhus. Konventsiooni mäletan küll, aga laspüssiga kilbi laskmist see küll ei reguleerinud. Ning mis puudutab aatomirelva kasutamist, mida Konventsioon reguleeris, siis Muad'Dib põhjendas selle kenasti ära - mis näitas, et ütleus "loll on see kes põhjendust ei leia" kehtis ka Düüni-universumis. Ja minu jutu point on endiselt see, et ma ei usu, et inimene pöörduks tagasi algeliste võitluskunstide juurde, kui  rafineeritumad vahendid kättesaadavad on.